stanford-oval/wikipedia huggingface dataset:
Lykavittós

| Lykavittós Λυκαβηττός |
| --- | --- |
 Lykavittós Ateenan kaupungin keskellä.
 Kaupungin kartta, jossa Lykavittós korostettuna.
Kaupunki:  Ateena, Attika, Kreikka
Suuralue:  1.
Koordinaatit:  37°58′59″N, 23°44′46″E
Lähialueet:  Evangelismós, Ilísia, Kolonáki, Kountouriótika, Neápoli, Pefkákia
Lykavittós, antiikin Lykabettos (kreik. Λυκαβηττός; myös Likavittos) on jyrkkärinteinen kalkkikivikukkula Ateenassa, Kreikassa. Sen korkeus on 277 metriä merenpinnasta, ja se on sitä ympäröivän kaupungin korkein kohta. Lykavittós on myös kukkulan juurella sijaitseva Ateenan kaupunginosa, joka kuuluu kaupungin 1. suuralueeseen.
Kukkulan huipulla on pieni Pyhän Georgioksen kirkko, ravintola, teatteri sekä näköalatasanne. Kukkula on suosittu turistikohde ja Ateenan parhaita näköalapaikkoja. Sen huipulle pääsee paitsi tietä pitkin myös maanalaisella funikulaarilla alempaa vuoren etelärinteeltä Kolonákista.
Kreikkalaisessa mytologiassa kukkulan selitetään syntyneen siten, että Athene loi sen ollessaan siirtämässä suurta kiveä Pallenesta Akropoliin kukkulan rakennusaineeksi. Kivi kuitenkin putosi, kun Erikhthonioksen sisältänyt laatikko aukesi, ja siitä syntyi Lykavittós.
Lykavittóksen eteläpuolella sijaitsevat Kolonákin, Evangelismóksen ja Ilísian kaupunginosat, itäpuolella Kountouriótika, pohjoispuolella Neápoli ja länsipuolella Pefkákia.
Panoraamanäkymä Ateenaan Lykavittókselta.
Aiheesta muualla

Kuvia tai muita tiedostoja aiheesta Lykavittós Wikimedia Commonsissa
Barrett, Matt: Mount Lycabettus (Likavitos). Matt Barrett's Athens Survival Guide. (englanniksi)
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Chaviva Reiková

Chaviva Reiková brittiläisessä sotilasunivormussa
Chaviva Reiková (s. Marta) (21. heinäkuuta 1914 Nadabula, Itävalta-Unkari – 20. marraskuuta 1944 Banská Bystrica, Slovakian tasavalta) oli slovakianjuutalainen vastarintataistelija, joka otti osaa Slovakian kansannousuun Ison-Britannian salaisen palvelun agenttina. Saksan armeija teloitti hänet marraskuun lopulla 1944.
Elämä > Varhaisvuodet

Reiková syntyi köyhään juutalaiseen suurperheeseen nykyään Rožňavaan kuuluvassa Nadabulan kylässä Itävalta-Unkarin keisarikunnassa. Noin vuonna 1930 hän liittyi sionistiseen Hashomer Hacair nuorisojärjestöön. Tähän aikaan hän myös vaihtoi nimensä Chavivaksi.
Elämä > Palestiinassa

Vuoden 1939 lopulla Reiková muutti miehensä kanssa Ison-Britannian hallitsemaan Palestiinaan, jossa he edistivät juutalaisten siirtokuntien perustamista. Toisen maailmansodan kiihtyessä hän liittyi puolisotilaalliseen Hagana-järjestöön, jonka kautta hänet värvättiin brittien SOE-tiedusteluyksikön agentiksi. Reikován ryhmä koulutettiin luomaan tiedustelutukikohtia Saksan vasallivaltiona olleeseen Slovakiaan. Tukikohtien tehtävänä oli muun muassa auttaa liittoutuneiden lentäjiä pakenemaan akselivaltojen vankileireiltä.
Elämä > Slovakiassa

Syyskuussa 1944 Reiková pudotettiin laskuvarjojoukkojen kanssa lähelle Zvolenia. Hän osallistui Slovakian kansannousuun, mutta sen kukistumisen jälkeen pakeni Keski-Slovakian vuorille, jonne perustettiin leiri vainotuille juutalaisille. Reiková jäi väijytykseen 31. lokakuuta, ja Saksan armeija teloitti hänet kuukauden kestäneiden kuulusteluiden jälkeen.
Muistaminen

Reiková haudattiin ensiksi Banská Bystricaan, mutta heti sodan jälkeen hänet siirrettiin Prahan Olšanskýn hautausmaalle. Vuonna 1952 hänet siirrettiin Israelin hallituksen pyynnöstä Israeliin, jonne hänet on haudattu Herzl-vuoren kupeeseen.
Reikován mukaan on nimetty useita katuja ja saksalainen rauhanpalkinto Haviva Reik – Friedenspreis. Hän sai postuumisti Banská Bystrican kunniakansalaisuuden sekä mitalin osallisuudestaan Slovakian kansannousuun.
Lunohod 1

Lunohod 1. Neuvostoliittolainen 16 kopeekan postimerkki vuodelta 1971.
Lunohod 1 (Луноход, kuukulkija) oli Neuvostoliiton ensimmäinen kahdesta miehittämättömästä kuukulkijasta. Se laukaistiin 10. marraskuuta 1970 Luna 17 -luotaimen mukana ja se laskeutui 17. marraskuuta Mare Imbriumiin eli Sateiden mereen. Luotaimen ja kulkijan tehtävänä oli tutkia Kuun kamaran koostumusta sekä ottaa kuvia ja tallentaa videokuvaa. Kulkija toimi pidempään kuin arvellun kolme kuuvuorokautta ja se jatkoi työtään kunnes yhdentenätoista kuuvuorokautena sammui lopullisesti. Lunohodin virallinen sammumispäivä oli 4. lokakuuta 1971, Sputnik 1:n vuosipäivä.
Se oli ensimmäinen liikkuva kauko-ohjattu robotti, joka laskeutui toiselle taivaankappaleelle. Lunohod 1 kulki kaikkiaan 10 540 m, lähetti 20 000 TV-kuvaa ja yli 200 TV-panoraamaa.
Lunohod-kulkijoita oli yhteensä kolme: ensimmäisen lisäksi valmistettiin Lunohod 2 ja Lunohod 3, joista jälkimmäistä ei lähetetty. Neuvostoliitto oli suunnitellut Lunohodien Mars-versiota eli Marsohod-kulkijaa, jota ei kuitenkaan rakennettu.
Lunohod 1:tä ohjataan Maasta käsin. Neuvostoliittolainen 12 kopeekan postimerkki vuodelta 1971.
Wikimedia Commonsissa on kuvia tai muita tiedostoja aiheesta .
Luntoberget

Luntoberget on Siuntiossa, Uudellamaalla sijaitseva kukkula, joka kohoaa 92 metriä merenpinnasta. Kukkula on Siuntion kirkonkylän korkein kohta. Kukkula tunnetaan erityisesti sen huipulla sijaitsevasta pronssikautisesta hautaröykkiöstä.
Siuntiossa, kuten muualla Uudellamaalla on kartoitettu biologisesti, geologisesti ja maisemallisesti arvokkaita kallioalueita, joilla on valtakunnallista tai huomattavaa luonnonsuojelullista merkitystä. Luntoberget on yksi Siuntion yhteensä 14 arvokkaasta kallioalueesta. Luntobergetin huipulta aukeaa laajat näkymät Siuntion kirkonkylään. Maa-alueen omistaja, Siuntion seurakuntayhtymä, perusti Luntobergetin alueelle luonnonsuojelualueen Metso-ohjelman mukaisesti vuonna 2022.
Maaranen

Maaranen on sukunimi, joka on muun muassa seuraavilla suomalaisilla henkilöillä:
Annamari Maaranen (s. 1986), telinevoimistelija ja valmentaja
Esa Maaranen (1953–2023), urheilutoimittaja
Satu Maaranen (s. 1984), muotisuunnittelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Maaraja

Maaraja on valtioiden välinen manneralueella sijaitseva raja. Tällainen raja perustuu valtioiden välisiin sopimuksiin, ja se on merkitty maastoon.selvennä Schengen-alueen  sisäisen rajan voi ylittää ilman tullattavaa tavaraa mistä paikasta tahansa. Jos mukana on tullattavaa tavaraa, on Schengen-alueen sisäistä rajaa ylitettäessä maista riippuen kuljettava tullitoimipaikan kautta tai oltava yhteydessä tullitoimipaikkaan. Schengen-alueen ulkorajan ylitys on tehtävä aina joko virallisella rajanylityspaikalla tai rajavartiolaitoksen luvalla.
Crotale

Ranskan ilmavoimien Crotale-ohjuksia sotilasparaatissa Pariisissa (2003).
Crotale on ranskalaisen Thomson CSF Matran valmistama joka sään lyhyen kantaman ilmatorjuntaohjusjärjestelmä, jolla kyetään torjumaan lentokoneiden lisäksi myös matalalla lentävät merimaaliohjukset. Järjestelmästä on kaksi versiota liikkuva maalla käytettävä sekä sotalaivoille asennettava.
Alun perin Rockwell International ja ranskalainen Thomson-Houston suunnittelivat Crotale R440 järjestelmää Etelä-Afrikalle nimellä Cactus. Ranskan asevoimien kiinnostuttua ohjusjärjestelmästä se osti sen sekä ilmavoimille että laivastolle.
Järjestelmän valvonta- ja tulenjohtotutkien toimintasäde on 20 kilometriä, ja televisioseuranta toimii 15 kilometriin asti. TV-seurannassa voidaan käyttää joko päivänvalo- tai lämpökameroita tarpeen mukaisesti. Järjestelmän avulla voidaan seurata kahdeksaa uhkaavinta maalia samanaikaisesti. Tulenjohtojärjestelmä pystyy seuraamaan yhtä hyvin leijunnassa olevaa helikopteria kuin yli kahden Machin nopedella lentävää hävittäjää. Järjestelmän omien antureiden ohella se voi hyödyntää muiden ohjusvaunujen lähettämää signaalia, optiselta maalinosoittimelta lähetettävää tietoa ja ilmatorjunnan viestiverkosta saatavaa ilmatilannekuvaa.
Versiot

R440 Crotale eli alkuperäistä ohjusjärjestelmää on toimitettu yli 330 kappaletta ja siihen joitakin tuhansia ohjuksia. Asetta on toimitettu yli viiteentoista (15) maahan.
HQ-7 on Kiinan osittain kopioima järjestelmä, josta tiedetään olevan myös modernisoitu versio HQ-7A/FM-90.
Shahab Thaqeb on vuonna 2002 Iranin HQ-7 järjestelmän pohjalta valmistama järjestelmä. Paranneltu Ya Zahra esiteltiin 2012.
R460 SICA (Shahine) on Saudi-Arabialle toimitettu AMX 30 -alustalle asennettu versio
Crotale NG on paranneltu versio, jonka ensimmäisenä tilaajana on Suomi. Muita käyttäjiä muun muassa Kreikka.
Crotale Mk.3 esiteltiin tammikuussa 2008.
Käyttö Suomessa

Suomen puolustusvoimat käyttää Crotalen NG järjestelmän modernisoitua versiota CrotaleNG MOD, jonka merkintä Suomen puolustusvoimissa on Ilmatorjuntaohjus 90M tai ItO 90M. Vuonna 2007 aloitettu modernisointiprojekti saatiin päätökseen vuonna 2010.
Crotale-ohjuksin voidaan suojata valtakunnallisesti tärkeitä kohteita tai joukkoja, ja se kykenee torjumaan lentokoneiden ja helikopterien lisäksi myös risteilyohjuksia.
Suomi oli ensimmäinen uuden sukupolven Crotalen (NG = New Generation) ostaja. Pekka Majurin toimittaman Suomen sotavarustuskirjan mukaan yhden ohjusvaunun hinnaksi voitiin 1990-luvun puolivälissä laskea noin 50 miljoonaa markkaa (noin 8,4 milj. euroa). Osa tästä hinnasta jäi kuitenkin Suomeen, sillä ajoneuvoalusta ja pääosa apujärjestelmistä on tehty Suomessa. Yksittäisen ohjuksen hintaa ei ole kerrottu, mutta sama lähde kertoo sen olevan sadoissa tuhansissa markoissa (kymmeniä tuhansia euroja).
ItO 90 -järjestelmässä ammunnanhallintajärjestelmä ja ohjustorni ohjuksineen on asennettu suomalaiselle Sisun valmistamalle XA-181 alustalle, joka on tarkoitusta varten modifioitu versio Panssari-Sisun ensimmäisestä versiosta, XA-180:stä. Järjestelmään kuuluu myös erikoisvarusteltu SISU -maastokuorma-auto ohjuspakettien vaihtamista varten.
Käyttö Suomessa > Ominaisuudet

|  | Crotale NG90 | Crotale NG90mod |
| --- | --- | --- |
| Ajoneuvoalusta | Sisu Defence XA-181 | Sisu Defence (nyk. Patria) XA-181 |
Moottorit:  Ajomoottori: Valmet  Voimakone: Volkswagen
Laukaisuvalmiita ohjuksia: 8 kpl
Muita ohjuksia: Latausajoneuvo
Ohjus VT-1: Valmistaja: USA / Ranska vaakaulottuvuus 10 km  pystyulottuvuus 6 km  nopeus 1250 m/s (3,5 machia)  komento-ohjaus  tutkaherätesytytin  pituus 2,4 m  paino 75 kg  tst-latauksen paino 13 kg
| Ammunnanhallintajärjestelmä + ohjustorni | Valmistaja: Thomson CSF, Ranska Valvontatutka: mittausetäisyys 20 km  tulenjohtotutka: mittausetäisyys 30 km  omakonetunnuslaite  tv-kamera  lämpökamera  infrapunasieppain | Modernisoija: Thales, Ranska Valvontatutka: mittausetäisyys 20 km  tulenjohtotutka: mittausetäisyys 30 km  omakonetunnuslaite  tv-kamera  lämpökamera  infrapunasieppain  (poistettu modernisoinnissa) |
| Johtamisjärjestelmä |  Tuliasemapääte TASP |  Useita toisiaan varmentavia johtamis- ja viestijärjestelmän laitteita.  ITTH |
| Ulkoinen maalinosoitus |  Ohjusvaunujen välinen radiolinkki  Tuliasemapääte TASP:lta saatava maalinosoitus  Optinen maalinosoitin (OMO) ItO-90, joka voidaan sijoittaa vaunun lähistöllä olevaan ns. katvepaikkaan |  Ohjusvaunujen välinen radiolinkki  ITTH-johtamisjärjestelmän kautta tuleva maalinosoitus  Maalinosoitin MOS:ta tuleva maalinosoitus. MOS on varustettu lämpökameralla ja se sijoitetaan vaunun taisteluaseman lähelle sopivaan katvepaikkaan |
| Ajoneuvopaikantamislaite |  Teldix hyrräpaikannin |  Korvaava paikannuslaite |
Apujärjestelmät: Rauma Oceanics/Instrumentointi  Sähköjärjestelmä  Ilmastointi  Lämmitys  Tasauskoneisto
Järjestelmän kokonaispaino:  23 t
Minimimiehistö:  Operaattori  Johtaja  Kaksi kuljettajaa
Aiheesta muualla

Kuvia tai muita tiedostoja aiheesta Crotale Wikimedia Commonsissa
Suomalainen Crotale Helsingissä
Crotale-ohjusjärjestelmä ranskalaisen La Motte-Picquet fregatin kannella (1999)
Crotale-ohjusjärjestelmä ranskalaisen Tourville fregatin kannella (1999)
Maarahva Liit

Eesti Maarahva Liit eli Maaliit (”Viron talonpoikaisliitto”) oli Virossa vuosina 1917–1920 toiminut, maaseutuväestön asiaa ajanut puolue. Se oli toiminta-aikanaan Viron johtavia porvarillisia puolueita.
Puolue perustettiin keväällä 1917, ja sen alkuperäinen johtaja oli Jaan Hünerson. Puolueen perustajat olivat samoihin aikoihin perustetun Viron demokraattisen puolueen maatalousohjelmaan tyytymättömiä viljelijäväestön edustajia, mutta mukana oli myös aiempaan radikaaliryhmään kuuluneita, kuten Jaan Teemant. Myöhemmin puolueeseen liittyi myös Konstantin Päts. Maarahva Liitistä tuli vuonna 1917 valittujen Viron maapäivien suurin puolue sen saatua 13 edustajaa 62:sta. Päts ja hänen puolueensa olivat johtavassa asemassa Viron itsenäistymisen jälkeen asetetussa väliaikaisessa hallituksessa, joka joutui toimimaan maan alla vuoden 1918 saksalaismiehityksen aikana. Osa puolueesta kannatti yhteistyötä saksalaisten kanssa, joten miehitysviranomaiset suosivat puoluetta ja sallivat sen järjestää puoluekokouksensa. Puolue alkoi saksalaismiehityksen aikana julkaista Maaliit-lehteä, jonka päätoimittaja Oskar Rütli kuului yhteistoimintalinjan kannattajiin.
Vuoden 1919 perustavan kokouksen vaaleissa Maarahva Liit hävisi vaalissa saaden vain kahdeksan paikkaa 120:stä, sillä äänestäjät olivat tyytymättömiä puolueen yhteistyöhön saksalaisten miehittäjien kanssa. Puolue siirtyi aatteellisesti oikealle, ja siitä tuli Viron johtava oikeistopuolue. Sen seuraajaksi perustettiin vuonna 1920 Põllumeeste Kogud -niminen puolue, joka oli Viron johtavia puolueita 1920- ja 1930-luvulla.
Maaliit perustettiin uudelleen Viron uudelleenitsenäistymisen aikaan vuonna 1991. Vuonna 1994 se yhdistyi muihin samanhenkisiin puolueisiin, jolloin syntyi Viron Kansanliitto.
Bridgit Mendler

| Bridgit Mendler |
| --- | --- |
 Bridgit Mendler toukokuussa 2013.
Henkilötiedot
Koko nimi:  Bridgit Claire Mendler
Syntynyt: 18. joulukuuta 1992 (ikä 31)  Washington, Yhdysvallat
Ammatti:  näyttelijä, laulaja-lauluntekijä
Näyttelijä
Aktiivisena:  2004–
Merkittävät roolit:  Teddy Duncan (Onnea matkaan, Charlie!) Juliet van Heusen (Waverly Placen velhot)
Aiheesta muualla
Viralliset kotisivut
IMDb 
AllMovie
Bridgit Claire Mendler (s. 18. joulukuuta 1992 Washington, Yhdysvallat) on yhdysvaltalainen näyttelijä ja laulaja-lauluntekijä, joka tunnetaan parhaiten roolistaan Teddy Duncanina Disney Channelin komediasarjassa Onnea matkaan, Charlie! (2010–2014). Lisäksi Mendler on näytellyt muun muassa elokuvissa Kettu repussa, Lemonade Mouth ja Teini tuli taloon sekä televisiosarjassa Waverly Placen velhot.
Varhainen elämä

Mendler syntyi Washingtonissa joulukuussa 1992. Ollessaan kahdeksanvuotias hän muutti perheensä kanssa Kalifornian Mill Valleyyn. Mendler kiinnostui näyttelemisestä jo lapsena ja alkoi esiintyä paikallisen teatterin näytelmissä ja musikaaleissa. 11-vuotiaana Mendler hankki agentin saadakseen parempia rooleja.
Ura > Näyttelijänä

Vuonna 2004 Mendler sai ensimmäisen roolinsa intialaisessa animaatioelokuvassa The Legend of Buddha, jossa hän toimi äänenä Lucy-hahmolle. 13-vuotiaana hän vieraili General Hospital -saippuasarjassa. Mendler toimi myös ääninäyttelijänä videopelissä Bone: The Great Cow Race.
Vuonna 2007 Mendler debytoi valkokankaalla Alice Upside Down -elokuvassa, jossa esiintyivät myös Disney Channel -näyttelijät Alyson Stoner ja Lucas Grabeel.
Vuonna 2008 Mendler näytteli Lisi Harrisonin kirjasarjaan perustuvassa The Clique -nuortenelokuvassa. Hän oli myös sivuroolissa Lindsay Lohanin tähdittämässä romanttisessa komediassa Kettu repussa. Vuonna 2009 Mendler valittiin Juliet Van Heusenin rooliin Disney Channelin nuortensarjaan Waverly Placen velhot. Hänen hahmonsa vieraili sarjassa aina sen lopettamiseen saakka vuonna 2012.
Mendlerin läpimurto tapahtui 2010, kun Disney Channel kiinnitti hänet komediasarjan Onnea matkaan, Charlie! päärooliin. Seuraavana vuonna Mendler tähditti musikaalista draamaelokuvaa Lemonade Mouth. Elokuva sai yli viisi miljoonaa katsojaa tv-ensi-illassaan.
Mendler lainasi äänensä vuoden 2011 elokuvaan Beverly Hillsin hienostohauva 2. Hän myös palasi Teddyn rooliin televisioon tehdyssä Kommellusten joulu -elokuvassa. Seuraavana vuonna hän vieraili sarjoissa House ja Degrassi: The Next Generation, sekä teki ääniroolin japanilaiseen animaatioelokuvaan Kätkijät.
Vuonna 2015 NBC kiinnitti Mendlerin Villi ja vapaa -komediasarjan vakiorooliin toisesta kaudesta eteenpäin. Hänen hahmonsa Candace on epäonninen, mutta ikuinen optimisti.
Ura > Muusikkona

Mendler toimi vokalistina 2007 julkaistun Alice Upside Down -elokuvan soundtrackillä Alyson Stonerin "Free Spirit" -kappaleelle. Hän esitti myös useita kappaleita Lemonade Mouthin soundtrackille. Niistä julkaistiin singlet "Somebody" ja "Determinate", joista molemmat sijoittuivat hyvin Billboard Hot 100 -listalla. Beverly Hillsin hienostohauva 2 -elokuvaan Mendler äänitti kappaleen ”This Is My Paradise”, sekä kappaleen ”Summertime” Kätkijöihin.
Mendler julkaisi debyyttialbuminsa Hello My Name Is... lokakuussa 2012 Hollywood Recordsin kautta. Albumi kipusi parhaimmillaan sijalle 30 Billboard 200 -listalla. Kaikki kappaleet ovat Mendlerin kokonaan tai osittain itse kirjoittamia. Syksyllä 2012 Mendler aloitti maanlaajuisen konserttikiertueen albumin tukemiseksi, esiintyen pääasiassa musiikkifestivaaleilla ja joulukonserteissa.
Mendlerin debyyttialbumin esikoissingle ”Ready or Not” on hänen itsensä, Emanuel Kiriakoun ja Evan Bogartin käsialaa. Single menestyi kansainvälisesti ja myi platinaa Yhdysvalloissa ja Kanadassa. Albumin toinen single ”Hurricane” soitettiin ensimmäisen kerran radiossa 12. helmikuuta 2012. Single menestyi YouTubessa, myi Yhdysvalloissa kultaa ja sijoittui parhaimmillaan Billboardin Bubbling Under Hot 100 Singles -listan ensimmäiselle sijalle. Albumilta julkaistiin seuraavaksi kaksi promosingleä, ”Forgot to Laugh” ja ”Top of the World”.
Vuonna 2014 Mendler aloitti toisen kiertueensa, Summer Tourin, joka ulottui Yhdysvaltojen lisäksi myös Kanadaan. Tuolloin hän esitti kaksi uutta kappalettaan; parisuhteesta kertovan ”Fly to You” ja discovaikutteisen ”Deeper Shade of Us”.
Heinäkuussa 2015 Mendler vahvisti lähteneensä sopimusyhtiöstään Hollywood Recordsilta. Samassa yhteydessä hän kertoi levyttävänsä parhaillaan toista albumiaan itsenäisenä artistina. Mendler julkaisi EP-levyn Nemesis 18. marraskuuta 2016. Sen ensimmäinen single ”Atlantis” julkaistiin elokuussa iTunesissa.
Mendler on maininnut Bob Dylanin suurimmaksi musiikilliseksi vaikuttajakseen.
Yksityiselämä

Mendler on aktiivinen hyväntekeväisyystyössä. Hän on ollut lahjoittajana useissa kehitysmaiden lasten auttamiseen liittyvissä kampanjoissa.
Bridgit Mendlerin vanhemmat ovat Sandy ja Charles Mendler. Hänellä on pikkuveli nimeltä Nick. Mendler alkoi seurustella näyttelijä Shane Harperin kanssa vuonna 2011. Marraskuussa 2015 Mendler kertoi päättäneensä suhteen.
Filmografia

| Vuosi | Elokuva | Rooli | Huomioita |
| --- | --- | --- | --- |
| 2004 | The Legend of Buddha | Lucy | äänirooli |
| 2007 | Alice Upside Down | Pamela Jones |  |
| 2008 | The Clique | Kristen Gregory | suoraan DVD:lle; Suomen tv-esityksissä Teini tuli taloon |
| 2009 | Alvin ja pikkuoravat 2 | Becca Kingston |  |
| 2009 | Kettu repussa | Emma Clayhill | Televisioelokuva |
| 2011 | Beverly Hillsin hienostohauva 2 | Appoline | äänirooli |
| 2011 | Lemonade Mouth | Olivia White | Disney Channel Original Movie |
| 2011 | Kommellusten joulu | Teddy Duncan | Disney Channel Original Movie |
| 2012 | Kätkijät | Arrietty | äänirooli |
| 2014 | Muppets Most Wanted | Minnie |  |
| Vuosi | Sarja | Rooli | Jaksot |
| --- | --- | --- | --- |
| 2006 | General Hospital | Lulun unelmatytär | jakso esitetty 11. syyskuuta 2006 |
| 2009 | Jonas | Penny | ”Wrong Song” |
| 2009–12 | Waverly Placen velhot | Juliet van Heusen | 10 jaksoa |
| 2010–14 | Onnea matkaan, Charlie! | Teddy Duncan | 97 jaksoa |
| 2011 | Degrassi: The Next Generation | Emily Quagmire | ”Don’t Panic” |
| 2011 | Shake It Up | Teddy Duncan | ”Charlie Shakes It Up” |
| 2012 | House | Callie Rogers | ”Irtiottoja” (”Runaways”) |
| 2013 | Jessie | Teddy Duncan | ”Good Luck Jessie: NYC Christmas” |
| 2015–16 | Villi ja vapaa | Candace | 23 jaksoa |
| 2015 | Criminal Minds – FBI-tutkijat | Cat | ”Target Rich” |
| 2017 | Nashville | Ashley Willerman | ”Let’s Put It Back Together Again” |
| Vuosi | Nimi | Rooli | Huomioita |
| --- | --- | --- | --- |
| 2012 | Austin Mahone Takeover | Itsenään | Jakso: "At Jingle Ball with Sean Kingston & Enrique Iglesias" |
| Vuosi | Peli | Rooli | Huomioita |
| --- | --- | --- | --- |
| 2006 | Bone: The Great Cow Race | Thorn | äänirooli |
Diskografia

| --- | --- |
 Albumit 2012 Hello My Name Is... EP:t & Soundtrackit 2011 Lemonade Mouth  2013 Live in London  2016 Nemesis :  Singlet 2011 "Somebody"  2011 "Determinate"  2012 "Ready or Not"  2013 "Hurricane"  2016 "Atlantis"  2016 "Do You Miss Me at All" Promosinglet 2011 "This Is My Paradise"  2011 "We Can Change the World"  2011 "I'm Gonna Run to You"  2012 "Summertime"  2012 "Forgot to Laugh"  2012 "Top of the World"
Kiertueet

Bridgit Mendler: Live in Concert (2012)
Summer Tour (2014)
Palkinnot ja ehdokkuudet

| Vuosi | Palkinto | Kategoria | Teos | Lopputulos | Viitteet |
| --- | --- | --- | --- | --- | --- |
| 2010 | Poptastic-palkinto | Female Newcomer |  | Voitto |  |
| 2011 | JaNEWary-palkinto | Best iTunes Song | "Determinate" | Voitto |  |
| 2012 | Common Sense Media -palkinto | Role Model of the Year |  | Voitto |  |
| 2013 | Pop Board -palkinto | Best Music Video | "Hurricane" | Voitto |  |
| 2013 | Radio Disney Music -palkinto | Best Acoustic Performance | "Ready or Not" | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Bridgit Mendlerin virallinen sivusto (englanniksi)
Bridgit Mendler Internet Movie Databasessa. (englanniksi)
Bridgit Mendler Allmoviessa (englanniksi)
Mendler esiintymässä Kansas Cityssä 2013.
Luis Arconada

| 0 | 1 | 2 |
| --- | --- | --- |

Henkilötiedot
Koko nimi: Luis Miguel Arconada Echarri
Syntymäaika: 26. kesäkuuta 1954 (ikä 70)
Syntymäpaikka: San Sebastián, Guipúzcoa, Espanja
Pelipaikka: maalivahti
Pituus: 180 senttimetriä
Seurat
| Vuodet | Seura | O (M) |
| 1970–1974 1974–1989 | San Sebastián Real Sociedad | ? (?) 414 (0) |
Maajoukkue
| 1977–1985 | Espanja | 68 (0) |
 Seurajoukkueuran tilastot kattavat vain kansalliset sarjat.
Luis Miguel Arconada Echarri (s. 26. kesäkuuta 1954 San Sebastián, Guipúzcoan maakunta, Espanja) on espanjalainen entinen jalkapallomaalivahti. Hän pelasi 1970–1980-luvuilla Real Sociedadissa ja Espanjan maajoukkueessa.
Arconadan veli Gonzalo Arconada on jalkapallovalmentaja.